རྒྱལ་སྲིད་སྤྱི་ཁྱབ་ཁང་གི་ལས་དོན་ཐད་ལ་ཙུང་ལིས་འགན་འཁུར་བའི་ལམ་ལུགས་ཏེ་དབུ་འཛིན་གྱིས་འགན་འཁུར་བའི་ལམ་ལུགས་ལག་ལེན་བསྟར་བཞིན་ཡོད།དེའི་གོ་དོན་ནི་རྒྱལ་སྲིད་སྤྱི་ཁྱབ་ཁང་གི་ཙུང་ལི་ལ་རང་ངོས་ཀྱིས་གཙོ་སྐྱོང་གནང་བའི་ལས་དོན་ཐག་གཅོད་དབང་ཆ་ཆ་ཚང་ཡོད་པ་དང་ཁག་འགན་བྱུང་བ་ཚང་མ་ཆབས་སྦྲགས་སུ་འཁུར་དགོས་པ་དེ་རེད།དཔེར་འོས་མཚོན་བྱེད་ཞིག་ལ་ཙུང་ལིར་རྒྱལ་སྲིད་སྤྱི་ཁྱབ་ཁང་གི་གྲོས་ཚོགས་འཚོག་ཚེ་མཇུག་མཐའི་ཐག་གཅོད་བྱེད་དབང་ཡོད་པ་མ་ཟད།ཐག་བཅད་ཀྱི་མཇུག་འབྲས་དང་འབྲེལ་བའི་ཁག་འགན་ཀྱང་ཡོད་ཚད་འཁུར་དགོས།འདི་ནི་རྒྱལ་སྲིད་སྤྱི་ཁྱབ་ཁང་གི་ངོ་བོ་དང་ལས་འགན་གྱི་རྐྱེན་གྱིས་རེད།རྒྱལ་སྲིད་སྤྱི་ཁྱབ་ཁང་གི་ངོ་བོ་ནི་སྲིད་འཛིན་ལས་ཁུངས་ཡིན་ཞིང་།དབང་ཆ་གཅིག་སྡུད་ཆེན་པོ་བྱུང་ཚེ།དེ་ཉིད་ཀྱིས་ད་གཟོད་རྙོག་འཛིང་ལྡན་པའི་ལས་དོན་ཁག་དང་གློ་བུར་དུ་བྱུང་བའི་དོན་རྐྱེན་ཁག་ལས་ཆོད་ཆེ་བ་དང་།དུས་ཐོག་མགྱོགས་མྱུར་བཅས་ཀྱི་སྒོ་ནས་ཐག་གཅོད་བྱེད་ཐུབ་ཀྱི་ཡོད།།